《读史七首》
宋代·于石

世以燔经咎李斯，斯文兴丧岂关渠。
楚人未烈咸阳火，秦府犹存博士书。
吾道不随灰烬冷，残烟空锁帝王居。
独嗟先入收图籍，刀笔区区计亦疏。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。